ПРОТОКОЛ № 5

от заседанието на Комисия по правни въпроси 
на Висшия съдебен съвет, проведено на 02 февруари 2016 г.

Днес, 02 февруари 2016 г., вторник от 11.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Запитване от председателя на Апелативен съд гр. Бургас относно дължимо заплащане на възнаграждения на командировани съдии.

- Запитване от председателя на Апелативен съд гр. Варна относно издадена заповед за прилагането на чл. 31 от Закона за адвокатурата и чл. 74, ал.2 от Правилника за администрацията в съдилищата.

- Писмо от Министерство на правосъдието с приложено решение на Европейския съд по правата на човека от 3 юни 2015 г. по делото „С.З. срещу България“., за запознаване.

- Писмо от заместник – министър председателя по координация на европейските политики и институционалните въпроси относно проект на решение за приемане на Отчета за изпълнението на националната стратегия за превенция и противодействие на корупцията в Република България (2015-2020) за периода април – септември 2015 г.

Д Н Е В Е Н   Р Е Д:

1. ОТНОСНО: Правила за достъп до електронни съдебни дела в Единния портал за електронно правосъдие на ВСС, предоставени от Комисия „Професионална квалификация, информационни технологии и статистика“. /отложена точка от заседание проведено на 18.01.2016 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Отлага за проучване необходимостта от разглеждане на тези правила, с оглед на това, че същите са приети с решение на ВСС по протокол № 56 от 12.11.2015 г. 

2. ОТНОСНО: Предложения от Комисия „Бюджет и финанси“ и Комисия „Професионална квалификация, информационни технологии и статистика“ по предоставеният им законопроект за изменение и допълнение на Закона за електронното управление. /отложена точка от заседание проведено на 25.01.2016 г./

КОМИСИЯТА ПО ПРАВНИ ВЪПРОСИ
Р Е Ш И:

2.1. Подкрепя направеното предложение от Комисия „Бюджет и финанси“
2.2. Предлага на Висшия съдебен съвет да СЪГЛАСУВА законопроекта за изменение и допълнение на Закона за електронното управление със следната забележка:
- В чл. 7г да се създаде нова ал. 7 със следния текст :
„Разпоредбите на този член не се прилагат по отношение на органите на съдебната власт.“
МОТИВИ: Бюджетът на съдебната власт е независим. Посредством осъществяването на контрол върху бюджетния процес на органите на съдебната власт се нарушава чл. 117 от Конституцията на Република България прокламиращ независимостта на съдебната власт и нейния бюджет.
2.3. Внася предложението за разглеждане в заседание на Висшия съдебен съвет насрочено на 11.02.2016 г.

3. ОТНОСНО: Писмо от Инспектората към ВСС във връзка с решение на комисията по протокол № 1 от 11.01.2016 г., т. 6. /отложена точка от заседание проведено на 25.01.2016 г./

КОМИСИЯТА ПО ПРАВНИ ВЪПРОСИ
Р Е Ш И:

3.1. Изпратеният отговор от Инспектората към Висшия съдебен съвет с изх. № А-01-55/16г. не е относим към жалбата на Атанас Иванов – съдия в Районен съд гр. Благоевград по преписка изх. № 15-08-1531/02.12.2015 г. на Националното бюро за правна помощ, касаеща уеднаквяване на работата на съдилищата, при допускането на задължителната по своя характер правна помощ в хипотезите на чл. 47, ал. 6 ГПК, чл. 48, ал.2 ГПК и чл. 430 ГПК. 
3.2. Напомня, че копие от отговора по относимата жалба до съдия Атанас Иванов следва да се изпрати на Комисията по правни въпроси.

4. ОТНОСНО: Проект на правилник за изменение и допълнение на Правилника за администрацията в съдилищата.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Приема предложения Проект на правилник за изменение и допълнение на Правилника за администрацията в съдилищата със следните забележки:
- § 3 по отношение на чл. 74, ал.2 от ПАС да отпадне. 
- В § 6 редакцията на чл. 106, абзац първи да стане:
„Всички изпълнителни листове издадени въз основа на подлежащите за изпълнение актове….“
4.2. Предлага на Висшия съдебен съвет да ПРИЕМЕ Правилник за изменение и допълнение на Правилника за администрацията в съдилищата.
4.3. Внася предложението за разглеждане в заседание на Висшия съдебен съвет насрочено на 11.02.2016 г.
- ОТНОСНО: Изменение на чл. 182 от ДОПК.
4.4. Указва на административните ръководители, че следва да се съобразят с измененията на чл. 182 от ДОПК, при изпращане на поканата за доброволно изпълнение.
- ОТНОСНО: Сигнал по чл. 54, ал. 1, т.4 от ЗСВ, изготвен от ИВСС до председателя на ВКС, с оглед правомощията му по чл. 114, ал. 1, т.3 от ЗСВ, предоставен от КПУКИВИВСС.
4.5. Комисията ще се произнесе по поставения въпрос след произнасяне на ВКС, съобразно адресата на сигнала.

5. ОТНОСНО: Писмо от Министерство на правосъдието относно запитване от Европейската комисия EU-Pilot № 8135/15/JUST.

КОМИСИЯТА ПО ПРАВНИ ВЪПРОСИ
Р Е Ш И:

5.1. Изпраща писмото от Министерство на правосъдието относно запитване от Европейската комисия EU-Pilot № 8135/15/JUST, до председателя на Върховния касационен съд и до председателите на апелативните съдилища, с молба за съдействие с оглед изготвянето на  отговора, в срок до 15.02.2016 г.
6. ОТНОСНО: Докладна записка от Каролина Терзийска – и.д. ръководител сектор „Човешки ресурси“ – АВСС относно размер на платен годишен отпуск на изборни членове на ВСС и прилагане на чл. 330 от Закона за съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

6.1. Предлага, с оглед спазване ограничението на чл. 330, ал. 2 от ЗСВ,  в образеца на заявлението за ползване на отпуск да се въведат почивните дни през съответната календарна година, както и текст, напомнящ за това ограничение.
6.2. Да се изготви предложение до работната група по изменение и допълнение на Закона за съдебната власт за отмяна на чл. 330, ал. 2 от ЗСВ.
6.3. Решението по т. 6.1. да се изпрати на главния секретар на ВСС, с оглед допълването на заявлението за ползване на отпуск.

7. ОТНОСНО: Писмо от председателя на Районен съд гр. Пловдив относно предприети действия по събиране на съдебните вземания, предоставено от Комисия „Бюджет и финанси“, за становище.

КОМИСИЯТА ПО ПРАВНИ ВЪПРОСИ
Р Е Ш И:

7.1. Прима за сведение писмото от председателя на Районен съд гр. Пловдив относно предприети действия по събиране на съдебните вземания, предоставено от Комисия „Бюджет и финанси“.

8. ОТНОСНО: Предложение от Комисия „Международна дейност“ за организиране на среща със Световната банка за разглеждане на въпросите поставени от КДП, КПВ, КСА, КБФ във връзка с писмо от Министерство на правосъдието с приложен доклад на Световната банка „Карта на съдебните производства“.
КОМИСИЯТА ПО ПРАВНИ ВЪПРОСИ
Р Е Ш И:

8.1. Прима за сведение предложението от Комисия „Международна дейност“ за организиране на среща със Световната банка за разглеждане на въпросите поставени от КДП, КПВ, КСА, КБФ във връзка с писмо от Министерство на правосъдието с приложен доклад на Световната банка „Карта на съдебните производства“.

9. ОТНОСНО: Сигнал от Димитринка Георгиева относно противоречива съдебна практика, предоставен от Комисия „Професионална етика и превенция на корупцията“.

КОМИСИЯТА ПО ПРАВНИ ВЪПРОСИ
Р Е Ш И:

9.1. Прима за сведение сигнала от Димитринка Георгиева относно противоречива съдебна практика, предоставен от Комисия „Професионална етика и превенция на корупцията“.

10. ОТНОСНО: Сигнал от Тодор Войников относно нарушение на европейското законодателство от страна-членка на ЕС, предоставен от Комисия „Професионална етика и превенция на корупцията“.

КОМИСИЯТА ПО ПРАВНИ ВЪПРОСИ
Р Е Ш И:

10.1. Прима за сведение сигнала от Тодор Войников относно нарушение на европейското законодателство от страна-членка на ЕС, предоставен от Комисия „Професионална етика и превенция на корупцията“.

11. ОТНОСНО: Справка за съдебните производства със ВСС, дирекция „Правна“ през 2015 г.

КОМИСИЯТА ПО ПРАВНИ ВЪПРОСИ
Р Е Ш И:

11.1. Прима за сведение справката за съдебните производства със ВСС, дирекция „Правна“ през 2015 г.

12. ОТНОСНО: Справка за насрочените дела за месец февруари 2016 г.

КОМИСИЯТА ПО ПРАВНИ ВЪПРОСИ
Р Е Ш И:

12.1. Прима за сведение справката за насрочените дела за месец февруари 2016 г.

ДОПЪЛНИТЕЛНИ ТОЧКИ:

13. ОТНОСНО: Запитване от председателя на Апелативен съд гр. Бургас относно дължимо заплащане на възнаграждения на командировани съдии.

КОМИСИЯТА ПО ПРАВНИ ВЪПРОСИ
Р Е Ш И:

13.1. Командироването на съдии е изцяло в правомощието на административния ръководител, в съответствие със Закона за съдебната власт и Правилата за командироване на съдии, прокурори и следователи на ВСС.

14. ОТНОСНО: Запитване от председателя на Апелативен съд гр. Варна относно издадена заповед за прилагането на чл. 31 от Закона за адвокатурата и чл. 74, ал.2 от Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

14.1. Издадената заповед от председателя на Апелативен съд гр. Варна, с оглед разпоредбата на чл. 31 от Закона за адвокатурата, не противоречи на чл. 74, ал.2 от Правилника за администрацията в съдилищата. Тя е в съответствие с правомощията на административния ръководител по чл. 106 от Закона за съдебната власт.

15. ОТНОСНО: Писмо от Министерство на правосъдието с приложено решение на Европейския съд по правата на човека от 3 юни 2015 г. по делото „С.З. срещу България“., за запознаване.

КОМИСИЯТА ПО ПРАВНИ ВЪПРОСИ
Р Е Ш И:

15.1. Приема за запознаване писмото от Министерство на правосъдието с приложено решение на Европейския съд по правата на човека от 3 юни 2015 г. по делото „С.З. срещу България“.

16. ОТНОСНО: Писмо от заместник – министър председателя по координация на европейските политики и институционалните въпроси относно проект на решение за приемане на Отчета за изпълнението на националната стратегия за превенция и противодействие на корупцията в Република България (2015-2020) за периода април – септември 2015 г.

КОМИСИЯТА ПО ПРАВНИ ВЪПРОСИ
Р Е Ш И:

16.1. Писмото е изпратено и до Комисията по професионална етика и превенция на корупцията, в чиято компетентност е неговото разглеждане и внасянето му в заседание на Висшия съдебен съвет.

ПРЕДСЕДАТЕЛ
НА КОМИСИЯТА:		 /П/    
                          ЮЛИАНА КОЛЕВА